ȘTIRI… INFORMAȚII… EVENIMENTE… (XXIV)

ȘTIRI… INFORMAȚII… EVENIMENTE… (XXIV)

5.05.1919 – S-a născut Mihnea Gheorghiu, scriitor şi traducător (de numele său se leagă traducerea integrală a operelor lui William Shakespeare şi Walt Whitman); preşedinte al Uniunii Cineaştilor din România (din 1990, reales în 2002); membru al Academiei Române.

***

6.05.1639 – A fost încheiată construcţia Bisericii „Trei Ierarhi” din Iaşi, ctitorie a domnitorului Vasile Lupu, adevărată bijuterie arhitectonică; aici se află mormintele lui Alexandru Ioan Cuza, Dimitrie Cantemir şi Vasile Lupu.

***

8. 05. 1937 – S-a născut Darie Novăceanu (numele la naștere: Aurel Mituoiu), poet, traducător de limba spaniolă și eseist.

***

9.05.2003 – Senatul SUA a dat undă verde aderării României la NATO.

***

11.05.1784 – Limba germană este declarată limbă oficială în Transilvania.

***

11.05.1905 – S-a născut biologul Vasile Jitariu; rezultatele cercetărilor sale în domeniul fiziologiei umane sau animale sunt adunate în peste 120 de lucrări şi studii; de numele său se leagă introducerea în biologie a conceptului de „biocuanta”; membru al Academiei Române (m.30.06.1989).

***

11.05. 1926 – S-a născut oenologul Valeriu D. Cotea; timp de peste 20 de ani (1976-2000) a reprezentat România la Oficiul Internațional al Viei și Vinului (OIV) cu sediul la Paris; membru al Academiei Române.

***

13.05. 1969 – A murit Ion Bâlea, autorul celei mai bogate şi valoroase culegeri de folclor din Maramureş, realizată între anii 1905-1909 şi 1910-1913, parţial în colaborare cu Tiberiu Brediceanu şi Bela Bartok (n.11.01.1883).

***

14.05.1955 – A fost semnat „Tratatul de prietenie, colaborare şi asistenţă mutuală” între ţările socialiste europene, denumit „Tratatul de la Varşovia”, după locul unde a fost parafat (Tratatul a fost semnat de URSS şi de statele europene subordonate ei – Albania, Bulgaria, Cehoslovacia, R. D. Germană, Polonia, România şi Ungaria – şi a intrat în vigoare la 5.06.1955. În urma schimbărilor din Europa Centrală şi de Est din anii 1989 şi 1990, „Tratatul de la Varşovia” şi-a încetat valabilitatea la 01.07.1991).

***

21.05.1906 – S-a născut Profira Sadoveanu, prozatoare, fiica lui Mihail Sadoveanu.

***

21.05.1926 – S-a născut Constantin Arvinte, dirijorul ansamblului artistic „Ciocârlia”.

***

24.05.1875 – A fost constituit Partidul Naţional Liberal, printre membrii fondatori fiind: Ion C. Brătianu, M. Kogălniceanu, M. C. Epureanu.

***

25.05.1920 – Are loc inaugurarea Operei Naţionale din Cluj, cu opera „Aida de Verdi”, interpretată în limba română.

***

26.05.1929 – S-a născut scriitorul Nicolae Holban.

***

28.05.1913 – S-a născut George Macovescu, publicist, prozator, diplomat şi politician român.

***

30. 05. 1990 – Cutremur de pământ în Vrancea (6,9 grade pe scara Richter).

Contents